Lūgums sniegt prejudiciālu nolēmumu, ko 2024. gada 11. jūnijā iesniedza Naczelny Sąd Administracyjny (Polija) – L. s.c./Dyrektor Krajowej Informacji Skarbowej
(Lieta C-405/24, L.)
Tiesvedības valoda – poļu
Iesniedzējtiesa
Naczelny Sąd Administracyjny
Pamatlietas puses
Prasītāja: L. s.c.
Atbildētājs: Dyrektor Krajowej Informacji Skarbowej
Prejudiciālais jautājums
Vai Padomes Direktīvas 2006/112/EK (2006. gada 28. novembris) par kopējo pievienotās vērtības nodokļa sistēmu 1 143. panta 1. punkta b) apakšpunkta un Direktīvas 2006/79/EK (2006. gada 5. oktobris) par atbrīvojumu no nodokļiem, ievedot preces kā nekomerciālus sīksūtījumus no trešām valstīm 2, 1. panta noteikumi, ņemot vērā Direktīvas 2006/79 3. apsvērumu un Padomes Regulas (EK) Nr. 1186/2009 (2009. gada 16. novembris), ar kuru izveido Kopienas sistēmu atbrīvojumiem no muitas nodokļiem 3, 25. pantu, nepieļauj tādu tiesisko regulējumu kā 2004. gada 11. marta Ustawa o podatku od towarów i usług [Likuma par preču un pakalpojumu nodokli] (2018. gada Dz. U., 2174. pozīcija, ar grozījumiem) 52. panta 1. punkts, saskaņā ar kuru atbrīvojums no PVN netiek piemērots tādu preču importam, kuras ir sūtījumā, ko privātpersona nosūta no trešās valsts un kas ir paredzēts privātpersonai, kura ir rezidents Eiropas Savienības dalībvalstī, kas nav valsts, kurā notiek importēšana?
____________
1 OV 2006, L 347, 1. lpp.
1 OV 2006, L 286, 15. lpp.
1 OV 2009, L 324, 23. lpp.